Дүрт көндән килде Мәғәфүр ҡарт. Килде лз эшкә лә тотондо: таҡталар һайланы, Хөснулла әҙерләгәндәрҙе бик оҡшатмай, икенселәрен бысты, уларҙы юнды, йышты, сит-ситен һырланы. Оҫта — оҫта инде, ҡулдары килешеп тора. Ҡабаланманы, бик яйламаны ла, хужаға оҡшарға тырышып та ҡыланманы, үҙ яйына йөрөй бирҙе- Әйтерһең, ғүмер баҡый ҡапҡа яһап ҡына йөрөгән: бөтә хәрәкәте теүәл, иҫәпле ине уның. Иҫәнбай ҡарт быны белеп маҡтаған икән.